Biar Betul

Biar Betul merupakan filem komedi jenayah Malaysia 2004 ini ditayangkan pada 16 Disember 2004 dan dilakonkan oleh Afdlin Shauki, Wahid Senario, Saiful Apek, Yassin Yahya, dan Syanie.

Sinopsis 
Kisah yang berlaku dalam masa sehari yang berlegar antara perompak dengan mangsanya. Tiga beradik iaitu Fuad, Burn, dan Rosma (lakonan Afdlin, Wahid dan Syanie) terjebak dalam dunia rompakan kerana kesempitan hidup sejak kecil lagi. Pada hari yang sama ketika mereka bertiga sedang merancang sebuah rompakan, mereka bertembung dengan seorang penyeluk saku iaitu Adi (Yassin) yang dikejar oleh Khai watak lakonan Saiful Apek. Dalam keadaan tidak sengaja Adi dan Khai bertembung dengan Fuad dan Burn yang sedang melarikan diri. Bimbang ditangkap, mereka bertiga melarikan diri bersama-sama Adi dan Khai ke hutan setelah menangkap mereka. Bermula dari pelarian itulah, pelbagai insiden menarik dan lucu berlaku.

Adi dan Khai mencuba pelbagai cara untuk melepaskan diri tetapi tidak berjaya kerana pihak polis mengesyaki mereka terlibat sama dalam rompakan yang dilakukan oleh Burn dan Fuad. Dalam masa yang sama Khai jatuh cinta kepada Rosma.

Rosma menangis dan menjerit apabila Inspektor Nija dan geng-gengnya menembak abang-abangnya sendiri sampai mati manakala Khai terselamat.

Pelakon 
Filem ini amat istimewa kerana hanya menggunakan tujuh pelakon utama disamping pelakon-pelakon sampingan yang lain. Pelakon utamanya ialah:

 Afdlin Shauki sebagai Fuad
 Wahid Senario sebagai Burn
 Syanie sebagai Rosma
 Saiful Apek sebagai Khai
 Yassin Yahya sebagai Adi
 Linda Onn sebagai Inspektor Nija
 Accapan sebagai Sethu
 Kher Cheng Guan sebagai Wong
 Afida Es sebagai Ibu Fuad, Rosma dan Burn

Trivia 

 Nama watak-watak dalam filem tersebut diambil daripada program realiti, Akademi Fantasia Musim 1 seperti Khai, Adi, Rosma, Burn dan Nija.

Rujukan

Pautan luar 
 

Filem Malaysia tahun 2004
Filem bahasa Melayu
Filem arahan Aziz M. Osman